Kaapstad-man glo van brug afgestampArgieffoto Die 42-jarige man het na bewering ŉ argument met ŉ vriend gehad, waarna die vriend hom van die R300-brug naby die N1-snelweg afgestamp het, het die Daily Voice Donderdag berig. Sluipslapers wat in die bosse naby die brug in Brackenfell bly, het aan die polisie gesê hulle het gesien hoe die man van die brug af gestamp is. Kapt. Frederick van Wyk, ŉ polisiewoordvoerder, het aan die koerant gesê die slagoffer is van Tafelsig. “ŉ Geregtelike doodsondersoek word uitgevoer en die voorval word ondersoek,” het Van Wyk gesê. – Sapa